b'\n_START_ARTICLE_\nParatiisisaaren vangit\n_START_SECTION_\nKirjan tapahtumat\n_START_PARAGRAPH_\nYK:n vuokraama lentokone haaksirikkoutuu myrskyss\xc3\xa4 Melanesian merialueella. 26 miest\xc3\xa4 ja 26 naista pelastautuu autiolle saarelle, mukana on suomalaisia mets\xc3\xa4ty\xc3\xb6miehi\xc3\xa4 ja k\xc3\xa4til\xc3\xb6it\xc3\xa4 sek\xc3\xa4 ruotsalaisia terveyssisaria, muutama l\xc3\xa4\xc3\xa4k\xc3\xa4ri, lehtimies sek\xc3\xa4 brittil\xc3\xa4isen koneen miehist\xc3\xb6._NEWLINE_El\xc3\xa4m\xc3\xa4 saarella alkaa ankeasti, on liian kuuma ja ruokaa ei ole lainkaan. Koneen hylyst\xc3\xa4 saadaan nostettua muun muassa ehk\xc3\xa4isyv\xc3\xa4lineit\xc3\xa4, kirveit\xc3\xa4 ja puukkoja. Pian k\xc3\xa4y selville, ett\xc3\xa4 saaren sis\xc3\xa4osissa on k\xc3\xa4ynniss\xc3\xa4 sota, ja ylitsep\xc3\xa4\xc3\xa4sem\xc3\xa4t\xc3\xb6n vuoristo erottaa ranta-alueet siit\xc3\xa4. Yhteis\xc3\xb6ss\xc3\xa4 syntyy niin kieli- kuin poliittisia ja uskonnollisia riitoja. V\xc3\xa4hitellen opitaan el\xc3\xa4m\xc3\xa4\xc3\xa4n saarella, hankkimaan ravintoa ja tekem\xc3\xa4\xc3\xa4n suojia. Rakastellaan, juhlitaan ja ty\xc3\xb6skennell\xc3\xa4\xc3\xa4n ankarasti suunnitellen pelastautumista mit\xc3\xa4 mielikuvituksellisimmilla tavoilla.'